بمت-نین باش کاتیبی آنتونیو گوترش ادلیبده تشکیل ائدیلن هاوا هوجوم‌لاری و هوجوم‌لار نتیجه‌سینده آرا‌لاریندا اوشاق‌لارین دا اولدوغو سیویل لرین هلاکیندان جدی ناراحات‌لیغینی دیله گتیریب.
بمت باش کاتیب‌لیگی‌نین موضوع ایله باغلی آچیقلاماسیندا بیلدیریلیب کی، ادلیب آستانادا قبول ائدیلن راضیلاشمایا گؤره گرگین‌لیگی آزالتما بؤلگه‌سی‌دیر. راضیلاشمانین ضامین اؤلکه‌لری روسیا، تورکیه و ایران راضیلاشمایا صادق قالینماسی اوچون طرف‌لره تضییق ائتسین‌لر.
ادلیب-ین شیمالین‌داکی زردانه کندینه 7 و 8 ژوئن هاوا هوجومو تشکیل ائدیلدیگی ایفاده ائدیلن آچیقلامادا باش کاتیب گوترشین اها‌لی‌سی‌نین 60 فایزینی قارشیدورما‌لار نتیجه‌سینده ائو ائشیک‌لرین‌دن ائدیلمیش سیویل لرین میدانا گتیردیگی ادلیبه تشکیل ائدیلن هاوا هوجوملاریندان‌ و بو هوجوم‌لاردا آرا‌لاریندا اوشاق‌لارین دا اولدوغو سیویل لرین اولوموندن ن دریندن ناراحات‌لیق کئچیردیگی بیلدیریلیب.
گوترش طرف‌لره ادلیبده هاوا هوجوم‌لاری و قارشیدورما‌لارا درحال سون قویولماسی، سیویل لرین و سیویل آلت یاپی نین قورونماسی اوچون چاغیریش ائدیب.
سوریه-ده رژیمه عایید ساواش طیاره لرینین ادلیبده بیر اوشاق خسته‌خاناسی و سیویل یاشاییش یئرلرینه تشکیل ائتدیگی هاوا هوجوم‌لاریندا 17 وطنداشین حیاتینی ایتیردیگی بیلدیریلمیشدی.
جومه آخشامی گئجه‌سی ایسه، ادلیب-ین زردنه کندین‌دکی سیویل یاشاییش منطقه‌لرینه قارشی ائدیلن هاوا هوجوم‌لاری نتیجه‌سینده ایسه ان آز 42 سیویل حیاتینی ایتیریب.
سوریه-نین شیمال-غربینده حربی موخالیف‌لر و رژیم علیهینه سلاح‌لی قروپ‌لارین نظارتینده اولان ادلیب 2017-جی ایلین می آیی‌نین 4-5-ده کئچیریلن آستانا توپلانتی‌سیندا " گرگین‌لیگی آزالتما بؤلگه‌سی‌" اعلان ائدیلمیشدی. آنجاق رژیم و بعضا روسیا بؤلگه‌یه هاوا هوجوم‌لاری ائتمکده داوام ائدیر.
